ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
செயற்கை நுண்ணறிவு குறித்த சர்வதேச மெய்நிகர் மாநாடான ரெய்ஸ் 2020-ஐ பிரதமர் நரேந்திர மோடி அக்டோபர் 5 அன்று துவக்கி வைக்கிறார்
புதுதில்லி எல்க்ட்ரானிக்ஸ் நிகேதனில் இன்று நடைபெற்ற நிகழ்ச்சி ஒன்றில், செயற்கை நுண்ணறிவு குறித்த சர்வதேச மெய்நிகர் மாநாடான ரெய்ஸ் 2020-ஐ மின்னணு மற்றும் தகவல் தொழில்நுட்ப அமைச்சகம் அறிவித்தது.
பிரதமர் திரு நரேந்திர மோடி இந்த மாநாட்டை அக்டோபர் 5 அன்று தொடங்கி வைக்கிறார். "தனது தரவுகள் மற்றும் புதுமைகளின் சக்தியின் மூலம், உலகின் செயற்கை நுண்ணறிவு ஆய்வகமாக உருவாக இந்தியாவால் முடியும். இதன் மூலம் பல்வேறு சமூக பிரச்சினைகளுக்கான தீர்வுகளை வழங்க முடியும்," என்று நிதி ஆயோக் தலைமை செயல் அதிகாரி திரு அமிதாப் காந்த் கூறினார்.
மின்னணு மற்றும் தகவல் தொழில்நுட்ப அமைச்சக செயலாளர் திரு அஜய் பிரகாஷ் சாவ்ஹானே, "சமூக நலனுக்காக செயற்கை நுண்ணறிவை பயன்படுத்தும் தரவுகளால் உந்தப்படும் சமூகமாக இந்தியா மாறுவதற்கான ஆரம்ப புள்ளியாக ரெய்ஸ் 2020 திகழும்," என்றார்.
கல்வி, ஆராய்ச்சித் துறை மற்றும் அரசாங்கத்தில் இருந்து 38,700-க்கும் அதிகமானோர் 125 நாடுகளில் இருந்து இது வரை இந்த நிகழ்ச்சியில் கலந்து கொள்ள பதிவு செய்துள்ளனர்.
அமெரிக்காவில் உள்ள எம்ஐடி-யின் கணினி அறிவியல் மற்றும் செயற்கை நுண்ணறிவு ஆய்வகத்தின் இயக்குநர் பேராசிரியர் டேனியலா ரூஸ், கூகிள் ரிசர்ச் இந்தியாவின் சமூக நலனுக்கான செயற்கை நுண்ணறிவு இயக்குநர் டாக்டர் மிலிந்த் தம்பே, ஐபிஎம் இந்தியா மற்றும் தெற்காசியாவின் நிர்வாக இயக்குநர் திரு சந்திப் படேல் உள்ளிட்ட நிபுணர்கள் 2020 அக்டோபர் 7 அன்று மூன்றாம் நாள் கூட்டத்தில் கலந்து கொள்கின்றனர்.
செயற்கை நுண்ணறிவு குறித்த மாபெரும் மெய்நிகர் மாநாட்டை மின்னணு மற்றும் தகவல் தொழில்நுட்ப அமைச்சகம் மற்றும் நிதி ஆயோக் ஆகியவை இணைந்து 2020 அக்டோபர் 5 முதல் 9 வரை நடத்துகின்றன.
இம்மாநாட்டை பிரதமர் திரு நரேந்திர மோடி 2020 அக்டோபர் 5 அன்று மாலை 7 மணிக்கு துவக்கி வைக்கிறார். சர்வதேச செயற்கை நுண்ணறிவுத் துறையின் பிரதிநிதிகள் இந்த மாநாட்டில் கலந்து கொண்டு விவாதங்கள் நடத்துவார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661356
அறிவியல் மற்றும் தொழில்நுட்பத்துறை
தேசிய அறிவியல் தினம் மக்களவையில் அமைச்சர் டாக்டர் ஜிதேந்திர சிங் தகவல்
“நீடித்த எதிர்காலத்திற்கு அறிவியல் மற்றும் தொழில்நுட்பத்தில் ஒருங்கிணைந்த அணுகுமுறை” என்ற மையப்பொருளுடன் தேசிய அறிவியல் தினம் 2022 பிப்ரவரி 28 அன்று கொண்டாடப்பட்டதாக மத்திய அறிவியல் தொழில்நுட்பம் மற்றும் புவிசார் அறிவியல் அமைச்சக இணையமைச்சர்  டாக்டர் ஜிதேந்திர சிங் தெரிவித்தார்.
மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில், பல்வேறு அறிவியல் விஷயங்கள் தொடர்பாக மக்களிடையே எடுத்துரைக்கவும், விழிப்புணர்வை ஏற்படுத்தவும் இந்த மையக்கருத்து தெரிவு செய்யப்பட்டதாக அவர் கூறினார்.
தேசிய அறிவியல் தினத்தையொட்டி மாதிரி வடிவங்களுடன் அறிவியல் கண்காட்சி, புத்தகச் சந்தை, அறிவியல் போட்டிகள், அறிவியல் இலக்கிய விழாக்கள் போன்றவை சென்னை, கோயம்புத்தூர், திருநெல்வேலி, திருச்சி, புதுச்சேரி உட்பட நாடு முழுவதும் 75 இடங்களில் நடத்தப்பட்டன. நாட்டின் பல்வேறு பகுதிகளில் நடைபெற்ற நிகழ்ச்சிகளில் சுமார் 20 லட்சம் பேர் பங்கேற்றதாக மதிப்பிடப்பட்டுள்ளது என்று அமைச்சர் தெரிவித்தார்.
குடியரசுத் துணைத் தலைவர் செயலகம்
டிஜிட்டல் உபகரணங்களுக்கு அடிமை ஆக வேண்டாம் என்று இளைஞர்களுக்கு குடியரசு துணைத்தலைவர் எச்சரிக்கை
கைப்பேசிகள் போன்ற டிஜிட்டல் சாதனங்களுக்கு அடிமையாகாமல் இருப்பதன் அவசியம் குறித்து இளைஞர்களிடையே விழிப்புணர்வை ஏற்படுத்துமாறு குடியரசு துணைத்தலைவர் திரு எம் வெங்கையா நாயுடு இன்று அழைப்பு விடுத்தார்.
அருணாச்சலப் பிரதேசத்தின் இடாநகரில் எழுத்தாளர்கள், கல்வியாளர்கள், சமூக சேவகர்கள், தொழில்முனைவோர் மற்றும் மலையேறுபவர் ஆகிய பல்துறை சாதனையாளர்களுடன் உரையாடிய அவர், டிஜிட்டல் சாதனங்களின் தொடர்ச்சியான பயன்பாடு மற்றும் இணையத்தில் அதிகப்படியான சார்பு ஆகியவற்றிற்கு எதிராக குழந்தைகள் மற்றும் இளைஞர்கள் எச்சரிக்கையாக இருக்க வேண்டும் என்றார். "படைப்பாற்றல் மற்றும் சுய சிந்தனையை இது அழிக்கும்" என்று அவர் மேலும் கூறினார்.
பாலின பாகுபாடு மற்றும் போதை பழக்கம் போன்ற பல்வேறு சமூக தீமைகள் குறித்து இளைஞர்களுக்கு எடுத்துரைப்பதில் முன்னிலை வகிக்க வேண்டும் என்று பல்வேறு துறைகளில் உள்ள பிரபலங்களை குடியரசு துணைத் தலைவர் வலியுறுத்தினார். காலநிலை மாற்றத்தின் பாதகமான விளைவுகள் மற்றும் இயற்கையையும் நீர்நிலைகளையும் பாதுகாக்க வேண்டியதன் அவசியத்தையும் அவர்கள் அறிந்து கொள்ள வேண்டும்.
கபடி போன்ற இந்திய விளையாட்டுகளும் ஊக்குவிக்கப்பட வேண்டும் என்று அவர் விருப்பம் தெரிவித்தார். இளைஞர்கள் ஆரோக்கியத்துடன் இருக்க வேண்டியதன் அவசியத்தை வலியுறுத்திய அவர், உடல் நலனின் முக்கியத்துவத்தை கொவிட்-19 கற்றுக்கொடுத்துள்ளது என்றார். "ஒருவர் உடல் தகுதியுடன் இருந்தால் தான் மனதளவில் விழிப்புடன் இருக்க முடியும்", என்றார் அவர்.
"பகிர்வு மற்றும் அக்கறை" என்ற மனப்பான்மையை இளைஞர்களிடையே வளர்ப்பதன் முக்கியத்துவத்தையும் திரு நாயுடு வலியுறுத்தினார். "பகிர்வதும் அன்பு செலுத்துவதும் இந்திய தத்துவத்தின் அடிப்படை", என்று அவர் கூறினார்.
அருணாச்சலப் பிரதேச ஆளுநர், பிரிகேடியர்  பி டி மிஸ்ரா , அருணாச்சல பிரதேச முதல்வர் திரு பேமா காண்டு மற்றும் பலர் நிகழ்ச்சியில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின் கீழ் சுகாதார நிபுணத்துவ பதிவேட்டின் செவிலியர் தொகுதியை தேசிய சுகாதார ஆணையம்  வெளியிட்டுள்ளது
ஆயுஷ்மான் பாரத் டிஜிட்டல் இயக்கத்தின்  கீழ் சுகாதார நிபுணத்துவப் பதிவேட்டில் செவிலியர்களுக்கான தொகுதியை தேசிய சுகாதார ஆணையம்  வெளியிட்டுள்ளது. அனைத்து வித மருதத்துவ முறைகளையம் சேர்ந்த மருத்துவர்களுக்கான தொகுதி மற்றும் அவர்களின் சேர்க்கை குறித்த தகவல்களும் ஏற்கனவே சுகாதார நிபுணத்துவப் பதிவேட்டில் உள்ளது. தற்போது, நாடு தழுவிய அளவில் வெளியிடப்பட்டுள்ள செவிலியர் தொடர்பான தகவல் தொகுதியின் மூலம், நவீன மற்றும் பாரம்பரிய மருத்துவ முறைகளில் சுகாதார சேவைகளை வழங்கும் செவிலியர்களும் சுகாதார நிபுணத்துவப் பதிவேட்டில் பதிவு செய்து கொள்ளலாம். இந்தப் பதிவேட்டில் பதிவு செய்வதற்கான விண்ணப்பங்கள் சம்பந்தப்பட்ட குழுக்களால் சரிபார்க்கப்படும். அடுத்த கட்டமாக, துணை மருத்துவப் பணியாளர்கள், அடிமட்ட அளவிலான அங்கீகரிக்கப்பட்ட சமூக சுகாதாரப் பணியாளர்கள், மருத்துவ உதவிப் பணியாளர்கள், மருத்துவம் சார்ந்த சுகாதாரப் பணியாளர்கள் போன்ற பல்வேறு வகை சுகாதாரப் பணியாளர்களையும் இந்த பதிவேட்டில் சேர்க்க தேசிய சுகாதார ஆணையம் திட்டமிட்டுள்ளது.
சுகாதாரப் பணியாளர்கள் பதிவேடு  என்பது நவீன மற்றும் பாரம்பரிய மருத்துவ முறைகளில் சுகாதார சேவைகளை வழங்குவதில் ஈடுபட்டுள்ள அனைத்து சுகாதார நிபுணர்களின் தகவல்கள் அடங்கிய விரிவான தொகுப்பாகும். இது ஒரு ஆயுஷ்மான் பாரத் டிஜிட்டல் இயக்கத்தின்  முக்கிய கட்டுமானத் தொகுதியாகும்.
சுகாதாரப் பணியாளர்கள் பதிவேடு மூலம், சுகாதாரத் துறை நிபுணர்கள் நாட்டின் டிஜிட்டல் சுகாதார சூழலியல் அமைப்பில் இணைந்து நோயாளிகளுக்கு சுகாதார சேவைகள் வழங்குவதுடன், கடைசி மைல் கவரேஜ் மூலம் நோயாளிகளையம் இதில் இணைக்கலாம்.
தொலை மருத்துவம் மற்றும் ஒருங்கிணைந்த டிஜிட்டல் சேவைகளுடன் தனித்துவமிக்க நம்பகமான அடையாளம், ஆன்லைன் இருப்பு மற்றும் கண்டறியும் திறன் கண்டுபிடிப்பு உள்ளிட்ட பல்வேறு அம்சங்கள் அடங்கும்.
சுகாதாரப் பணியாளர்கள் தங்களது ஆதார் அட்டை அல்லது ஓட்டுநர் உரிமத்தைப் பயன்படுத்தி https://hpr.abdm.gov.in/ என்ற இணையதளத்தில் பதிவு செய்வதன் மூலம் ஒரு சுகாதாரப் பணியாளர்கள் பதிவேட்டின் ஒரு பகுதியாக மாறலாம்.
தேசிய சுகாதார ஆணையம் மத்திய அரசின் பல்வேறு அமைச்சகங்கள்/துறைகள், மாநில அரசுகள் மற்றும் தனியார் துறை/சிவில் சமூக அமைப்புகளுடன் ஒருங்கிணைந்து ஆயுஷ்மான் பாரத் டிஜிட்டல் இயக்கத்தை ABDM-ஐ செயல்படுத்துவதற்கு தலைமை தாங்கும் மத்திய அரசின் உச்ச அமைப்பாகும். இது பல்வேறு நிலைகளுக்கு இடையே இருக்கும் இடைவெளியைக் குறைக்கும்.
விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820411
குடியரசுத் தலைவர் செயலகம்
குடியரசுத் தலைவரின் பக்ரித் பண்டிகை வாழ்த்துக்கள்
குடியரசுத் தலைவர் திருமதி திரௌபதி முர்மு, நாட்டு மக்களுக்கு பக்ரீத் பண்டிகையையொட்டி வாழ்த்துக்களைத் தெரிவித்துக் கொண்டுள்ளார்.
அவர் விடுத்துள்ள வாழ்த்துச் செய்தியில், “ஈத் பண்டிகையையொட்டி, அனைத்து மக்களுக்கும், குறிப்பாக இந்தியாவிலும், வெளிநாடுகளிலும் வசிக்கும் நமது இஸ்லாமிய சகோதர, சகோதரிகளுக்கு எனது இதயம் கனிந்த வாழ்த்துக்களையும், நல்வாழ்த்துக்களையும் தெரிவித்துக்கொள்கிறேன்.
ஈத் பண்டிகை அன்பையும், தியாகத்தையும் விளக்கும் புனித பண்டிகையாகும். தியாகம் மற்றும் மனித குலத்துக்கு தன்னலமற்ற சேவையை வழங்கும் பாதையை பின்பற்ற இந்தப் பண்டிகை நம்மை ஊக்குவிக்கிறது.
இந்த நாளில், சமுதாயத்தில் பரஸ்பர சகோதரத்துவம் மற்றும் நல்லிணக்கத்தை பரப்ப நாம் அனைவரும் உறுதி எடுத்துக்கொள்வோம்.” என்று கூறியுள்ளார்.
(AP/PKV/RJ/KRS
(Visitor Counter : 69
சுகாதாரம் மற்றும் குடும்ப நலத்துறை அமைச்சகம்
குழந்தையின் பாலினத்தை கருவுறுதலுக்கு முன்னரோ அல்லது பின்னரோ தேர்வு செய்வதைத் தடுக்கும், பிறப்புக்கு முன்பே பாலினம் கண்டறிதல் தடை சட்டத்தை சுகாதாரம் மற்றும் குடும்ப நல அமைச்சகம் நிறுத்தி வைக்கவில்லை
PC & PNDT எனப்படும் பிறப்புக்கு முன்பே பாலினம் கண்டறிதல்  1994ஐ சுகாதாரம் மற்றும் குடும்ப நல அமைச்சகம் தற்காலிகமாக நிறுத்தி வைத்துள்ளதாக ஊடகத்தின் ஒரு பிரிவால் ஊகிக்கக்படுகிறது.
குழந்தையின் பாலினத்தை கருவுறுதலுக்கு முன்னரோ அல்லது பின்னரோ தேர்வு செய்வதைத் தடுக்கும் பிறப்புக்கு முன்பே பாலினம் கண்டறிதல் தடை சட்டத்தை சுகாதாரம் மற்றும் குடும்ப நல அமைச்சகம் நிறுத்தி வைக்கவில்லை என தெளிவுப்படுத்தப்படுகிறது.
கொவிட்-19 பெரும் தொற்று நோயின் காரணமாக அமலில் உள்ள பொது முடக்கத்தைக் கருத்தில் கொண்டு, PC&PNDT விதிகள் 1996இன் கீழ் உள்ள சில நடைமுறைகளை ஒத்தி வைத்து/தற்காலிமாக நிறுத்தி வைத்துள்ளதாக சுகாதார அமைச்சகம் ஏப்ரல் 4, 2020 அன்று அறிவிக்கை ஒன்றை வெளியிட்டது. பரிசோதனை மையங்கள் தங்கள் பதிவைப் புதுப்பிக்க வேண்டிய தேதி பொது முடக்கக் கால கட்டத்தில் இருக்குமானால் அதனை எப்போது புதுப்பித்துக்கொள்வது என்பது பற்றியும், ஒவ்வொரு மாதமும் 5ஆம் தேதிக்குள் பரிசோதனை மையங்கள் சமர்ப்பிக்க வேண்டிய அறிக்கைகள் பற்றியும், மாநிலங்கள்/யூனியன் பிரதேசங்கள் சமர்ப்பிக்கவேண்டிய காலாண்டு வளர்ச்சி அறிக்கையை சமர்ப்பித்தல் தொடர்பாகவும் மட்டுமே விதிகளின் சில பிரிவுகள் தற்காலிகமாக நிறுத்தி வைக்கப்பட்டுள்ளன.
ஒவ்வொரு மீயொலி  சிகிச்சை மையம், மரபணு ஆலோசனை மையம், மரபணு ஆய்வகம், மரபணு சிகிச்சை மையம் மற்றும் படமாக்கல் மையமும், சட்டத்தில் குறிப்பிட்டுள்ளபடி, அனைத்து கட்டாய அறிக்கைகளையும் தினசரி பராமரிக்க வேண்டும் என மீண்டும் ஒருமுறை அறிவுறுத்தப்படுகிறது. சம்பந்தப்பட்ட தகுந்த அதிகாரிகளிடம் அறிக்கைகளை சமர்ப்பிக்க மட்டுமே காலக்கெடு ஜூன் 30, 2020 வரை நீட்டிக்கப்பட்டுள்ளது. PC&PNDT சட்டத்தின் நடைமுறைகளில் இருந்து  எந்த விலக்கும் இல்லை.
அனைத்து அறிக்கைகளும் கட்டாயம் ஆகும். அவை விதிகளின் படி பராமரிக்கப்பட வேண்டும். PC&PNDT சட்டம் மற்றும் விதிகளை கடுமையாக அமல்படுத்துவதை இந்த அறிவிக்கை எந்த விதத்திலும் பாதிக்காது.
(
திறன் மேம்பாடு மற்றும் தொழில் முனைவோர் அமைச்சகம்
தொழில் துறை பயிற்சி நிறுவனங்களில் சேர்க்கப்பட்டுள்ள மாணவர்களுக்கான வேலைவாய்ப்பு அளிக்கும் திறன்பாடத் திட்டத்தின் டிஜிட்டல் பதிப்பை திரு தர்மேந்திர பிரதான் வெளியிட்டார்
தொழில் துறை பயிற்சி நிறுவனங்களில் சேர்க்கப்பட்டுள்ள மாணவர்களுக்கான வேலைவாய்ப்பு அளிக்கும் திறன்பாடத் திட்டத்தின் டிஜிட்டல் பதிப்பை மத்திய கல்வி, திறன்மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான் இன்று புதுதில்லியில் வெளியிட்டார்.
இந்த நிகழ்ச்சியில் பேசிய திரு பிரதான், வேலைவாய்ப்பை அதிகரிப்பதில், இந்தியாவின் எதிர்காலத்தை முறைப்படுத்துவதில், பணியாளர்களை 21-ம் நூற்றாண்டுக்கு தயார்ப்படுத்துவதில் மாற்றத்தை ஏற்படுத்தும் திறன் சக்தி பற்றி எடுத்துரைத்தார். அதிவேகமாக மாறிவரும் பணியிடத்தன்மை கொண்ட தொழில்நுட்ப சகாப்தத்தில் நமது மக்களின் உண்மையான ஆற்றலை வெளிக்கொண்டு வரும் திறவுகோலாக திறன் மேம்பாடு இருக்கும் என்று அவர் கூறினார்.
எங்கேயும், எப்போதும் கற்றலின் தேவையை பூர்த்திச் செய்யும் நோக்கம் கொண்ட இந்த டிஜிட்டல் பதிப்பு மத்திய அரசின் பாரத் திறன் இணையப்பக்கம் மற்றும் இதர வலைதளங்கள் மூலம், 2.5 மில்லியனுக்கும் அதிகமாக மாணவர்களுக்கு கிடைக்கும்.
குடியரசுத் தலைவர் செயலகம்
ஜென்மாஷ்டமியை முன்னிட்டு நாட்டு மக்களுக்கு குடியரசுத்தலைவர் வாழ்த்து
ஜென்மாஷ்டமியை முன்னிட்டு குடியரசுத்தலைவர் திருமதி திரௌபதி முர்மு, நாட்டு மக்களுக்கு விடுத்துள்ள வாழ்த்துச் செய்தியில் கூறியிருப்பதாவது:
"ஜென்மாஷ்டமி நன்னாளில், இந்தியாவிலும், வெளிநாடுகளிலும் வாழும் எனது சக குடிமக்கள் அனைவருக்கும் எனது மனப்பூர்வமான வாழ்த்துகளை தெரிவித்துக் கொள்கிறேன்.
பகவான் கிருஷ்ணரின் பிறந்த தினத்தைக் குறிக்கும் வகையில் ஜென்மாஷ்டமி பண்டிகை கொண்டாடப்படுகிறது. பகவான் கிருஷ்ணரின் வாழ்க்கை போதனைகளிலிருந்து கற்றுக்கொள்ள இது ஒரு வாய்ப்பாகும். இந்தப் பண்டிகை மக்களிடையே அன்பு மற்றும் பக்தி உணர்வை ஊக்குவிக்கிறது. அநீதிக்கு எதிராகப் போராடுவதன் மூலமும், தர்மம் மற்றும் நீதியின் பாதையைப் பின்பற்றுவதன் மூலமும் ஒரு இலட்சிய சமூகத்தை நிறுவுவதற்கான வழியை பகவான் கிருஷ்ணர் காட்டியுள்ளார். கீதையின் போதனைகள் மூலம் 'நிஷ்கம் கர்மா' என்ற செய்தியை பகவான் கிருஷ்ணர் வழங்கியுள்ளார்.
மனித சமுதாயத்தின் நல்வாழ்வு உணர்வுடன் முன்னோக்கிச் செல்வதன் மூலம் நமது நாட்டையும் சமூகத்தையும் வலுப்படுத்த பங்களிப்பு செய்ய பகவான் கிருஷ்ணர் காட்டிய வழியைப் பின்பற்ற உறுதியேற்போம்".
இளைஞர் நலன் மற்றும் விளையாட்டு அமைச்சகம்
4வது கேலோ இந்தியா விளையாட்டுப் போட்டியில் இந்தியா முழுவதிலும் இருந்து 8500 வீரர்கள் பங்கேற்பார்கள்: மத்திய அமைச்சர் அனுராக் தாக்கூர்
4வது கேலோ இந்தியா இளைஞர் விளையாட்டுப் போட்டியில் நாடு முழுவதிலும் இருந்து 8500 வீரர்கள் பங்கேற்பார்கள் என கேலோ இந்தியா இளைஞர் விளையாட்டு 2021க்கான லோகோ, கீதம், ஜெர்சி மற்றும் சின்னம் ஆகியவற்றை பஞ்ச்குலாவில் உள்ள இந்திரதனுஷ் ஆடிட்டோரியத்தில் இன்று வெளியிடும் போது, மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு. அனுராக் தாக்கூர் இவ்வாறு கூறினார்.
நாட்டின் மக்கள்தொகையில் வெறும் 2% மட்டுமே உள்ள ஹரியானா, பெரும்பாலான விளையாட்டு நிகழ்வுகளில் அதிக பதக்கங்களை வென்றுள்ளது என்றும் அமைச்சர் கூறினார்.
இந்த நிகழ்ச்சியில், ஹரியானா முதல்வர் திரு. மனோகர் லால், ஹரியானா துணை முதல்வர் திரு. துஷ்யந்த் சௌதாலா, ஹரியானா சட்டமன்ற சபாநாயகர் திரு கியான் சந்த் குப்தா, ஹரியானா விளையாட்டு அமைச்சர் திரு. சந்தீப் சிங், மத்திய ஜல் சக்தி துறை இணையமைச்சர் திரு. ரத்தன் லால் கட்டாரியா மற்றும் ஹரியானா தலைமைச் செயலாளர் திரு. சஞ்சீவ் கௌஷலும் கலந்து கொண்டார்.
பாரம்பரிய விளையாட்டுகளைப் பாதுகாக்க வலியுறுத்தும் வகையில் கட்கா, களரிபயட்டு, தங்-டா, மல்லகம்பா மற்றும் யோகாசனம் ஆகிய ஐந்து பாரம்பரிய விளையாட்டுகள் வரவிருக்கும் கேலோ இந்தியா போட்டிகளின் ஒரு பகுதியாக இருக்கும் எனவும், சமீபத்தில் முடிவடைந்த கேலோ இந்தியா பல்கலைக்கழக விளையாட்டுப் போட்டி நிச்சயமாக இளைஞர்களை எதிர்காலத்தில் பெரிய இலக்குகளை நோக்கிச் செல்ல ஊக்குவிக்கும். விளையாட்டு வீரர்கள் சிறந்து விளங்கும் முயற்சியில் இந்திய அரசு உறுதியாக உள்ளது எனவும் மத்திய அமைச்சர் தெரிவித்தார்.
இந்த நிகழ்ச்சிக்கு மாநிலமே தயாராகி வருவதாகக் கூறிய ஹரியானா முதல்வர் திரு. மனோகர் லால், கேலோ இந்தியா இளைஞர் விளையாட்டுப் போட்டிகளை ஹரியானாவில் நடத்துவதற்கு வாய்ப்பளித்த பிரதமர் நரேந்திர மோடிக்கு நன்றி தெரிவித்தார்.
ஜெயா' என்ற கரும்புலியும், 'விஜய்' புலியும் கேலோ இந்தியா இளைஞர் விளையாட்டுப் போட்டியின் சின்னங்கள். இந்த போட்டிகளுக்கான ஹரியானாவின் சின்னத்திற்கு 'தாகத்' என பெயரிடப்பட்டுள்ளது. 4 வது கேலோ இந்திய இளைஞர் விளையாட்டுப் போட்டிகள் ஜூன் 4 முதல் ஜூன் 13 வரை ஹரியானாவில் நடைபெற உள்ளது.
சுகாதாரம் மற்றும் குடும்ப நலத்துறை அமைச்சகம்
அதிக பரிசோதனைகள், குறைந்த எண்ணிக்கையில் புதிய கொரோனா தொற்றுகள் இந்தியாவில் தொடர்கிறது
பத்து லட்சம் மக்கள் தொகைக்கு குறைந்த விகிதத்தில் கொரோனா தொற்று பரவுதல் மற்றும் குறைந்த அளவு மரணம் ஏற்படும் நாடுகளில் ஒன்றாக இந்தியா தொடர்ந்து நீடிக்கிறது. அதிக பரிசோதனைகள் மேற்கொள்ளும் நாடுகள் வரிசையிலும் இந்தியா தொடர்ந்து நீடிக்கிறது.
உத்திகள், செயல்பாடுகள் மற்றும் மாநில அரசுகள்/யூனியன் பிரதேசங்களுடன் இணைந்து மேற்கொள்ளப்படும் சீரான நடவடிக்கைகள் காரணமாக இந்த நிலை நீடிக்கிறது.
சர்வதேச அளவில் பத்து லட்சம் மக்கள் தொகையில் 5552 பேருக்கு தொற்று பரவியிருக்கிறது. இந்தியாவில் பத்து லட்சம் பேருக்கு 5790 பேருக்கு தொற்று பரவியிருக்கிறது. அதே நேரத்தில் அமெரிக்கா, பிரேசில், பிரான்ஸ், இங்கிலாந்து, ரஷ்யா மற்றும் தென் ஆப்ரிக்காவில் பாதிக்கப்பட்டோர் எண்ணிக்கை இதை விட அதிகமாக இருக்கிறது.
பத்து லட்சம் பேருக்கு 87 உயிரிழப்புகள் என்ற விகிதத்தில் இந்தியாவில் தொடர்ந்து குறைவான மரணங்கள் என்ற நிலை நீடிக்கிறது. அதே நேரத்தில் உலக அளவில் பத்து லட்சம் பேருக்கு 148 பேர் மரணம் அடைகின்றனர்.
இலக்குடன் கூடிய கொவிட்-19 சிகிச்சை மேலாண்மை மற்றும் செயல்பாடுகள், பொது சுகாதாரத்தில் நடவடிக்கையில் சீரான தன்மை ஆகிய யுக்திகள் காரணமாக கடந்த பல மாதங்களாக ஊக்கமளிக்கும் வகையில் சாதகமான விளைவுகள் ஏற்பட்டு வருகின்றன.
மொத்த பரிசோதனை எண்ணிக்கையில் முன்னணி வகிக்கும் நாடுகளில் ஒன்றாக இந்தியாவும் இருக்கிறது. கடந்த 24 மணி நேரத்தில் 10,66,786 பேருக்கு பரிசோதனை மேற்கொள்ளப்பட்டிருக்கிறது. ஒட்டு மொத்த பரிசோதனைகளின் எண்ணிக்கை 10.5 கோடியைத் தாண்டியிருக்கிறது .
பரந்த அளவில் தொடர்ச்சியான ஒருங்கிணைந்த பரிசோதனை முறைகள், முன்கூட்டியே தொற்றை கண்டுபிடித்து உரிய நேரத்தில் திறன் வாய்ந்த சிகிச்சைகள் அளிக்க உதவுகிறது. இதன் காரணமாக குணம் பெறுவோர் எண்ணிக்கை அதிகரிப்பதும், குறைந்த அளவு இறப்புகளும் நீடிக்கின்றன. உயிரிழப்போர் விகிதம் தற்போது 1.50% ஆக இந்தியாவில் இருக்கிறது.
புதிதாக பாதிக்கப்படுவோரின் எண்ணிக்கை என்பது இந்தியாவில் சீராக குறைந்து வரும் போக்கு தொடர்கிறது. பாதிக்கப்பட்டோர் விகிதம் தற்போது வெறும் 7.64 சதவீதமாக இருக்கிறது. நாட்டின் மொத்த பாதிக்கப்பட்டோர் எண்ணிக்கை 6,10,803 ஆக நீடிக்கும் நிலையில், மொத்த குணம் அடைந்தோர் எண்ணிக்கை 72,59,509 ஆக இருக்கிறது.
கடந்த 24 மணி நேரத்தில் மட்டும் புதிதாக 43,893 பேருக்கு நோய் தொற்று உறுதி செய்யப்பட்டுள்ளது. புதிதாக குணம் அடைந்தவர்கள் எண்ணிக்கை 58,439 ஆக இருக்கிறது. 10 மாநிலங்கள்/யூனியன் பிரதேசங்களில் மட்டும் குணமடைந்தோர் விகிதம் 77 சதவீதமாக இருக்கிறது.
மகாராஷ்டிரா, கர்நாடகா மற்றும் கேரளா மாநிலங்களில் ஒரு நாளில் 7000-க்கும் அதிகமானோர் குணம் அடைகின்றனர். 79 சதவீத புதிதாக தொற்றுகளுக்கு உள்ளானவர்கள் 10 மாநிலங்கள்/யூனியன் பிரதேச மாநிலங்களை சேர்ந்தவர்களாக இருக்கின்றனர்.
மகாராஷ்டிராவை விடவும் கேரளாவில் அதிக எண்ணிக்கையில் புதிய பாதிப்புகள் பதிவாகின்றன. இரண்டு மாநிலங்களிலும் தினமும் 5000-க்கும் மேற்பட்டோருக்கு தொற்று உறுதி செய்யப்படுகிறது.
கடந்த 24 மணி நேரத்தில் 508 பேர் உயிரிழந்துள்ளனர். இதில் பத்து மாநிலங்கள் /யூனியன் பிரதேச மாநிலங்களில் மட்டும் 79 சதவீதம் பேர் உயிரிழந்துள்ளனர். மகாராஷ்டிராவில் அதிகபட்சமாக 115 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1668067
விண்வெளித்துறை
இந்தியாவின் தொலைத் தொடர்பு செயற்கைக்கோள் ஜிசாட்-31 ஃபிரெஞ்ச் கயானாவிலிருந்து வெற்றிகரமாக விண்ணில் செலுத்தப்பட்டது
இந்தியாவின் புதிய தொலைத் தொடர்பு செயற்கைக்கோள் ஜிசாட்-31 ஃபிரெஞ்ச் கயானாவின் ஏவுதளத்திலிருந்து இன்று  அதிகாலை வெற்றிகரமாக விண்ணில் செலுத்தப்பட்டது.
ஏரியான் 5 விஏ-247 செலுத்து வாகனம், ஃபிரெஞ்ச் கயானாவில் உள்ள கவ்ரு ஏவுதளத்திலிருந்து, இன்று அதிகாலை இந்திய நேரப்படி மணி 2.31-க்கு இந்தியாவின் ஜிசாட்-31 மற்றும் சவுதி நாட்டின் புவி நிலை செயற்கைக்கோள் 1-ஹெல்லாஸ் சாட் 4 செயற்கைக்கோள்களுடன் ஏவப்பட்டது.
42 நிமிடங்களுக்குப் பிறகு ஏரியான் செலுத்து வாகனத்தின் 5-வது நிலையிலிருந்து ஜிசாட்-31 பிரிந்து சென்று புவி நிலை மாற்று நீள் வடிவ சுற்றுப்பாதையில் வெளியே விடப்பட்டது. இந்த சுற்றுப் பாதையின் குறுகிய தூரம் 250 கிலோ மீட்டராகவும், அதிகபட்ச தூரம் 35,850 கிலோ மீட்டராகவும் பூமத்திய ரேகையுடன் இதன் கோணம் 3 டிகிரியாகவும் அமைந்துள்ளது.
2536 கிலோ எடையுள்ள ஜிசாட்-31, புவிநிலை சுற்றுப்பாதையிலிருந்து கேயுபாண்ட் டிரான்ஸ்பாண்டர் திறனை அதிகப்படுத்தும். இந்த செயற்கைக்கோள் ஏற்கனவே விண்ணில் சுற்றி வரும் செயற்கைக்கோள்களின் செயல்பாட்டு சேவைகளின் தொடர் நிலைக்கு உதவியாக அமையும். ஜிசாட்-31 இஸ்ரோவின் முந்தைய செயற்கைக்கோள் வரிசைகளான இன்சாட்/ஜிசாட் வரிசை பாரம்பரியத்தைக் கொண்டது.
ஜிசாட்-31 மாறி அமையும் அதிர்வு எண் கொண்ட பிரிவுக்கான தனித்தன்மை வாய்ந்த சேவையை வழங்கும் என்றும், இந்தியாவின் முக்கிய நிலப்பரப்புக்கும் அதன் தீவுகளுக்கும் இது தொலைத் தொடர்பு சேவைகளை வழங்கும் என்றும் இஸ்ரோ தலைவர் டாக்டர் கே.சிவன் தெரிவித்தார்.
டிடிஎச் தொலைக்காட்சி சேவைகள் ஏடிஎம், பங்கு பரிவர்த்தனை நிலையங்கள், டிஜிட்டல் செயற்கைக்கோள் செய்தி சேகரிப்பு, மின்னணு ஆளுகை செயலிகள் ஆகியவற்றுக்கான விசாட் இணைப்புகளையும் இந்த ஜிசாட்-31 செயற்கைக்கோள் வழங்கும் என்று டாக்டர் சிவன் தெரிவித்தார். மேலும், அநேக தொலை தொடர்பு சேவைகளுக்கும், பெரிய அளவிலான தரவு மாற்றங்களுக்கும் இந்த செயற்கைக்கோள் பயன்படும் என்று அவர் கூறினார்.
சுற்றுலா அமைச்சகம்
மத்திய சுற்றுலா அமைச்சகத்தின் எனது தேசத்தை பார் என்ற இணையத் தொடரில் பண்டி: ராஜ்புத் தலைநகரின் மறந்துவிட்ட பாரம்பரிய கட்டிடக் கலை என்ற தலைப்பில் இனிய கருத்தரங்கு
மத்திய சுற்றுலா அமைச்சகத்தின் எனது தேசத்தை பார் என்ற இணையத் தொடரில் கடந்த 24 ஆம் தேதி "பண்டி: ராஜ்புத் தலைநகரின் மறந்துவிட்ட பாரம்பரிய கட்டிடக் கலை" என்ற தலைப்பில் நடைபெற்ற இணைய கருத்தரங்கு ராஜஸ்தானில் உள்ள பண்டி மாவட்டத்தைப் பற்றி அமைந்திருந்தது. இடைக்கால இந்தியாவின் சக்தி வாய்ந்த ராஜ்யங்களுக்கு இடையே வரலாற்று சிறப்புமிக்க சிறிய பகுதிகள் அவ்வளவாக பிரபலமாகவில்லை. டெல்லி ஜெய்ப்பூர் ஜெய்சால்மர் உதைப்பூர் அகமதாபாத் லக்னோ உள்ளிட்ட இடங்களுக்குக் கிடைத்த முக்கியத்துவம், சிறிய நகரங்கள் மற்றும் பகுதிகளுக்கு சுற்றுலா பயணிகள், ஆர்வலர்கள் மற்றும் கல்வியாளர்களிடையே போதிய வரவேற்பு கிடைக்கவில்லை.
தென்கிழக்கு ராஜஸ்தானில் அமைந்துள்ள ஹடா ராஜ்புத்தின் தலைநகரமான பண்டி அப்படிப்பட்ட ஓர் பிரசித்தி பெறாத தலம் ஆகும். இந்த நகரத்தின் பாரம்பரியக் கட்டிடக் கலை குறித்து நகர்ப்புற கட்டிட வடிவமைப்பாளரான திரு சாருதத்தா தேஷ்முக், இணைய கருத்தரங்கில் விரிவாக விளக்கினார். பண்டி நகரத்தின் புராதன கட்டிடக் கலை குறித்த விழிப்புணர்வை ஏற்படுத்தி அதன் மூலம் தென் கிழக்கு ராஜஸ்தான் மற்றும் பண்டியின் சுற்றுலாவை மேம்படுத்துவது தொடர்பாக அவர் ஆலோசனை வழங்கினார்.
பண்டியைச் சுற்றி ஏகப்பட்ட கோவில்கள் இருந்ததால் அது சிறிய காசி என்று அழைக்கப்படுகிறது.
ஒரே பாரதம் உன்னத பாரதம் என்ற திட்டத்தின் கீழ் இந்தியாவின் வளமான பன்முகத் தன்மையை வெளிக்காட்டும் வகையில் எனது தேசத்தை பார் என்ற தலைப்பில் இணைய கருத்தரங்குத் தொடரை சுற்றுலாத் துறை அமைச்சகம் நடத்துகிறது. இந்தத் தொடரை
https://www.youtube.com/channel/UCbzIbBmMvtvH7d6Zo_ZEHDA/featured
என்ற இணையதளத்திலும், மத்திய சுற்றுலாத் துறை அமைச்சகத்தின் சமூக இணையதளங்களிலும் காணலாம். அடுத்த இணைய கருத்தரங்கு 'கங்கையில் சொகுசுக் கப்பல்' என்ற தலைப்பில் வரும் 31ஆம் தேதி காலை 11 மணிக்கு நடைபெறும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667599
மத்திய அமைச்சரவை
இந்தியா மாலத்தீவுகள் இடையே கப்பல் போக்குவரத்துக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
பிரதமர் திரு நரேந்திர மோடி ஜூன் மாதம் 8-ம் தேதி மாலத்தீவுகளில் பயணம் மேற்கொண்டபோது கையெழுத்தான இந்தியா – மாலத்தீவு இடையே கடல் வழியாகப் பயணிகள் மற்றும் சரக்கு போக்குவரத்து சேவைகளை வழங்கும் ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்துள்ளது.
இதன்படி, கேரள மாநிலம் கொச்சிக்கும், மாலத்தீவுகள் தலைநகர் மாலே-க்கும் இடையே பயணிகள் கப்பல் போக்குவரத்து சேவை தொடங்கப்படும், இதனால் சுற்றுலாத்துறையை மேம்படுத்த முடியும். மேலும் இந்தியாவுக்கான சுகாதாரச் சுற்றுலா அதிகரிக்கும். கல்வி நோக்கங்களுக்காக பெரும் எண்ணிக்கையில் மாலத்தீவைச் சேர்ந்தவர்கள், இந்தியாவிற்குப் பயணம் மேற்கொள்ள வாய்ப்பு ஏற்படும்.
-----
(
கலாசாரத்துறை அமைச்சகம்
"எனது மண் எனது தேசம்" இயக்கத்தின் முதல் கட்டத்தில் மிகப்பெரிய அளவில் பொதுமக்கள் பங்கேற்றனர்
நாட்டிற்காக தங்கள் இன்னுயிரை ஈந்த வீர்களுக்கு அஞ்சலி செலுத்தும் வகையில் 2023 ஆகஸ்ட் 9 அன்று நாடு தழுவிய இயக்கமான "எனது மண் எனது தேசம்" தொடங்கப்பட்டது. இந்த இயக்கம் 12 மார்ச் 2021 அன்று தொடங்கிய விடுதலையின் அமிர்த பெருவிழாவின் நிறைவு நிகழ்ச்சியாகும். இந்த இயக்கத்தில் இந்தியா முழுவதும் 2 லட்சத்துக்கும் மேற்பட்ட நிகழ்ச்சிகள் நடைபெற்று அதில் பெருமளவில் மக்கள் பங்கேற்பு  இருந்தது.
சுதந்திரப் போராட்ட வீரர்கள் மற்றும் நாட்டுக்காக தியாகம் செய்த பாதுகாப்புப் படையினருக்காக நினைவு பலகைகளை நிறுவுவது போன்ற திட்டங்களும், நமது வீரர்களின் தியாகங்களை போற்றும் வகையில், பாஞ்ச் பிரான் எனப்படும் 5 உறுதிமொழி எடுத்தல், போன்ற முன்முயற்சிகளும் இந்த இயக்கத்தில் அடங்கும்.
இதுவரை 36 மாநிலங்கள் மற்றும் யூனியன் பிரதேசங்களில் 2.33 லட்சத்துக்கும் மேற்பட்ட நினைவு பெயர்பலகைகள் மற்றும் கல்வெட்டுகள் நிறுவப்பட்டுள்ளன. இதுவரை சுமார் 4 கோடி பாஞ்ச் பிரான் எனப்படும் 5 உறுதிமொழிகள் ஏற்கப்பட்டு அதன் புகைப்படங்கள் இணையதளத்தில் பதிவேற்றம் செய்யப்பட்டுள்ளன. நாடு முழுவதும் 2 லட்சம் வீரதீர செயல்களுக்கு பாராட்டு விழா ஏற்பாடு செய்யப்பட்டுள்ளது. வசுதா வந்தன் என்ற கருப்பொருளின் கீழ், 2.36 கோடிக்கும் அதிகமான உள்நாட்டு மரக்கன்றுகள் நடப்பட்டு, 2.63 லட்சம் அமிர்த பூங்காக்கள் உருவாக்கப்பட்டுள்ளன.
இப்போது நாடு முழுவதும் திட்டமிடப்பட்டுள்ள அமிர்தக் கலச யாத்திரைகளுடன் இந்த இயக்கத்தின் இரண்டாம் கட்டம் நடைபெற உள்ளது. நாடு தழுவிய இயக்கமாக நாட்டின் ஒவ்வொரு வீட்டையும் சென்றடைவதை இதன் நோக்கம்.
-----------
SM/PLM/RS/GK
(
எரிசக்தி அமைச்சகம்
வென்டிலேட்டர்கள் வாங்குவதற்கு எஸ்.ஜே.வி.என். நிறுவனம் ரூ.1 கோடி நிதி
மத்திய மின் துறை அமைச்சகத்தின் கீழ் செயல்படும் மினிரத்னா பொதுத் துறை நிறுவனமான எஸ்.ஜே.வி.என். லிமிடெட் நிறுவனம், உலகையே அதிர்ச்சிக்கு ஆளாக்கியுள்ள, கொரோனா வைரஸ் நோய்த் தொற்று பாதிப்பை சமாளிப்பதற்கு உதவிடும் விதத்தில் பல்வேறு நடவடிக்கைகளை எடுத்து வருகிறது. நெருக்கடியான இந்த காலகட்டத்தில், கொரோனா வைரஸ் பாதிப்பைத் தடுக்கும் நடவடிக்கைகளுக்கு ரூ.1 கோடி நிதியளிக்க, அந்த நிறுவனம் கொள்கையளவில் ஒப்புதல் அளித்துள்ளது.
ஷிம்லாவில் உள்ள இந்திரா காந்தி மருத்துவக் கல்லூரி மருத்துவமனைக்கு ஆறு வென்டிலேட்டர்களும், டண்டாவில் உள்ள டாக்டர் ராஜேந்திர பிரசாத் மருத்துவக் கல்லூரிக்கு ஐந்து வென்டிலேட்டர்களும், கானேரியில் உள்ள ராம்புர் மருத்துவமனைக்கு சில வென்டிலேட்டர்களும் வாங்குவதற்கு இந்தத் தொகை செலவிடப்படும் என்று எஸ்.ஜே.வி.என். லிமிடெட் நிறுவனத்தின் தலைவரும் நிர்வாக இயக்குநருமான நந்தலால் ஷர்மா தெரிவித்துள்ளார். அந்த மருத்துவ நிலையங்களுக்குத் தேவையான முகமறைப்புகள், கிருமிநாசினிகள், கையுறைகள் போன்ற அத்தியாவசியப் பொருள்கள் வாங்குவதற்கும் எஸ்.ஜே.வி.என். நிதியுதவி அளிக்கும் என்றும் அறிவிக்கப்பட்டுள்ளது.
(Visitor Counter : 91